**NAČRT OCENJEVANJA ZNANJA PRI PREDMETU FILOZOFIJA V ČASU EPIDEMIJE COVID-19 IN POUKA NA DALJAVO V ŠOLSKEM LETU 2020/21**

Maribor, 3. 12. 2020

1. **Oblike ocenjevanja**

* napovedane pisne naloge
* napovedano ustno ocenjevanje

1. **Število ocen**

- pri redni filozofiji (70 ur): 3 ocene: 2 pisni in 1 ustna

- pri izbirni filozofiji v 3. letniku (70 ur): 1 pisna ocena, ki se pripiše k ocenam pri redni filozofiji v 3. letniku

Ocene so med seboj enakovredne.

1. Dijak **ima nezadostno oceno ob koncu pouka** (kar v tem šolskem letu izjemoma pomeni tudi ob koncu ocenjevalnega obdobja), **če ima več kot eno nepopravljeno negativno oceno.** V tem primeru učitelj omogoči dijaku še pred zaključkom ocenjevalnega obdobja popravljanje ene od negativnih ocen. Kot popravljena ocena se šteje povprečje obeh ocen, negativne in ponovljene. **Če dijaku to ne uspe oz. je nepopravljenih negativnih ocen še zmeraj več kot ena, ima dijak popravni izpit.**

Če dijak ob koncu pouka nima katere od minimalnega števila predvidenih ocen, je **neocenjen** in mora opravljati **dopolnilni izpit.**